सॉफ्टवेयर/प्रोग्रामिंग (Software Programming): एक सॉफ्टवेयर प्रोफेशनल विभिन्न प्रोग्रामिंग लैंग्वेजेज, जैसे सी प्लस प्लस, जावा आदि के इस्तेमाल से एप्लीकेशन्स डेवलप करता है। इस फील्ड के लिए बीसीए, एमसीए, बीई/बीटेक, एमएससी जैसी डिग्री होनी चाहिए। 12वीं पास छात्र बीसीए (काफी संस्थानों में 12वीं में साइंस या मैथ्स मांगा जाता है) कर सकता है। इग्नू, आईआईटी रुड़की, एनआईटी, सीडैक, इंस्टीट््यूट ऑफ कंप्यूटर ऐंड इन्फॉर्मेशन साइंस (आगरा), बीएचयू, आईपी यूनि.(दिल्ली) आदि में ये कोर्सेज चलाए जाते हैं। एपटेक और एनआईआईटी जैसे निजी संस्थानों में भी ऐसे कोर्सेज हैं। एमसीए के समकक्ष डोएक का बी लेवल कोर्स भी किया जा सकता है। इग्नू और बीएचयू में कंप्यूटर साइंस में एमफिल व पीएचडी के विकल्प भी हैं। सॉफ्टवेयर टेस्टिंग, कंप्यूटर सिस्टम एनालिस्ट और डेटा बेस डेवलपर के लिए भी कंप्यूटर इंजीनियरिंग या कंप्यूटर साइंस में डिग्री होनी चाहिए। इंडियन इंस्टीटूट ऑफ सॉफ्टवेयर टेस्टिंग (चेन्नई), इंटरनेशनल इंस्टीटूट फॉर साफ्टवेयर टेस्टिंग आदि में कई तरह के सर्टिफिकेशन कोर्स संचालित किए जाते हैं।